רותי אלאל

רותי אלאל (נולדה ב-22 בינואר 1966) היא זמרת-יוצרת, מאיירת ואנימטורית ישראלית. משמשת מנהלת אישית של קורין אלאל (לה היא נשואה) ושימשה מנהלת אישית של אלונה דניאל.

ביוגרפיה

אלאל הנחתה פינה בתוכנית הטלוויזיה זומביט, בטלוויזיה חינוכית, ועבדה בערוץ 2.

בשנת 2010 הוציאה ספר פרוזה בשם "חוף מבטחים", בעריכת אמנון ז'קונט, ובהוצאת אופיר ביכורים.

עסקה בעבר באנימציה ובאיור.

ניהלה במשך שלוש שנים את מחלקת ההפקה בהוצאת אופיר ביכורים. כיום עוסקת בעריכת ספרים (עריכה לשונית ועריכת תוכן) סופרת צללים ומלוות-כתיבה.

בין הספרים שערכה: "דלינדה", מאת דלינדה בכור חדד.

קריירה בתחום המוזיקה
כתבה את השיר "אמסטרדם", שנכלל באופרת הרוק "צבעוני שחור" ובאלבום "צבעוני שחור - הזיית רוק מאת רון סלונים ואיל פארן", שהוציאה להקת "צבעוני שחור" ב-1995.

לאחר שנתיים התפרסמה כזמרת בשם הבמה "פארן" (שהיה שם משפחתה כשהייתה נשואה לאיל פארן), וב-1997 הוציאה את אלבומה היחיד "היערות המתוקים" (בהוצאת הד ארצי ובהפקת שלומי ברכה), שבו נכלל השיר "אמסטרדם" בלחן שונה ומילים חדשות (יחד עם אלונה דניאל).

בשנת 1998 כתבה את המילים לשיר הנושא של התוכנית סוד התפוח, ששודרה בערוץ הילדים. השיר הולחן על ידי צוף פילוסוף ובוצע על ידי מנחת התוכנית, אפרת רייטן. לאלבומה של קורין אלאל "פשוט כל כך" שראה אור בשנת 2008 כתבה את השיר "תודה", שהולחן ע"י קורין.

חיים אישיים
הייתה נשואה ליוצר ולגיטריסט, איל פארן.

ב-2014 נישאה לקורין אלאל ביולי 2017 נפרדו השתיים אחרי שמונה עשרה שנות זוגיות. לאחר שנתיים שבו השתיים לחיי זוגיות. השתיים מתגוררות במושב גנות ומגדלות את שני בניהן, שנולדו לרותי.

קישורים חיצוניים

 
 רותי אלאל, הרגע בו חוויתי התקף לב ולא שמתי לב, באתר סלונה, 29 באפריל 2018
 רותי אלאל שרה את "עוצמת עיניים" מתוך אלבומה "היערות המתוקים", באתר יוטיוב

הערות שוליים

מאיירות ישראליות
מאיירים ישראלים
אנימטוריות ישראליות
אנימטורים ישראלים
זמרות-יוצרות ישראליות
זמרים-יוצרים ישראלים
אמרגניות ישראליות
זמרים להט"בים ישראלים
נשות המושב
ביסקסואליות ישראליות
ביסקסואלים ישראלים
נשות טלוויזיה ישראליות
זמרות להט"ביות ישראליות
ישראליות שנולדו ב-1966
ישראלים שנולדו ב-1966